Diari Oficial de la Generalitat Valenciana


Sumari del DOGV 3947, del 26-02-2001 (2001/1668)

Convocatòria i bases per a la provisió de sis places d'auxiliar d'administració general, vacants en la plantilla de funcionari de l'Ajuntament de Mislata.
----------------------------------------------------------------------------------------------------------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1668


Data del document
:   19-02-2001

Organisme emissor
:   Ajuntament de Mislata

Tipus de document
:   Convocatòria

Anàlisi jurídica

 Descriptors 

:   * Mislata
    * concurs administratiu
    * administració local
    * professió administrativa

Convocatòria i bases per a la provisió de sis places d'auxiliar d'administració general, vacants en la plantilla de funcionari de l'Ajuntament de Mislata. [2001/A1668]
  
Convocatòria i bases especifiques, aprovades per la Resolució de l'Alcaldia, de data 6 de febrer de 2001, que han de regir el procés selectiu per a la provisió de sis places d'auxiliar d'administració general, vacants en la plantilla del personal funcionari d'aquest ajuntament:
  
Bases
  
Primera. Denominació de la plaça
  
Auxiliar d'administració general.
  
Segona. Naturalesa
  
Funcionari de carrera, grup D, escala d'administració general, subescala auxiliar.
  
Tercera. Nombre de places
  
sis. Es fa constar que es constituirà una borsa de treball per a provisions interines de places.
  
Quarta. Titulació exigida
  
Graduat escolar o equivalent.
  
Cinquena. El tribunal específic
  
Els assessors del tribunal que podran assistir a la sessió amb veu però sense vot:
  
- un especialista de valencià
  
Sisena. Sistema de selecció
  
Oposició
  
Setena. Els drets d'examen
  
3.000 pessetes. Podran quedar exempts del pagament dels mencionats drets els aspirants que acrediten una greu situació econòmica, mitjançant la presentació de l'oportú certificat de l'Oficina d'Ocupació, en què conste que, estant desocupat, no percep prestació ni subsidi de desocupació.
  
Vuitena. Exercicis de l'oposició
  
8.1 Els exercicis obligatoris i els eliminatoris
  
Primer exercici.. L'exercici consistirà en un qüestionari de preguntes amb respostes alternatives sobre els temes que componen el grup 1 i 2 del temari amb un mínim de 50 preguntes. La penalització consistirà a descomptar una pregunta encertada per cada tres preguntes errònies. Les preguntes seran seleccionades pel tribunal pel sorteig celebrat immediatament abans del començament de l'exercici, entre les propostes presentades en aquest moment pels membres del tribunal.
  
Segon exercici. Consistirà a desenrotllar per escrit, durant un període màxim d'una hora, un tema assenyalat pel tribunal immediatament abans del començament de l'exercici, relacionat amb el programa de la convocatòria; el tema serà seleccionat pel tribunal, pel sorteig celebrat immediatament abans del començament de l'exercici, entre els temes proposats en aquest moment pels seus membres; es valoraran els coneixements del tema, el nivell de formació general, la composició gramatical i la claredat en l'exposició
  
Tercer exercici. Consistirà en una prova pràctica basada en la realització d'un escrit utilitzant Word 7.0.
  
8.2. Exercici obligatori i no eliminatori.
  
Quart exercici. consistirà en la realització de dues proves:
  
1) Coneixement oral del valencià, per mitjà de la lectura d'un text elegit pel tribunal i conversació sobre aquest (es puntuarà fins a un màxim d'1 punt); 2) Coneixement escrit del valencià, per mitjà d'una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts. La qualificació global d'aquest exercici serà de 0 a 3 punts.
  
8.3 Exercici obligatori i no eliminatori.
  
Quint exercici. Consistirà en una prova pràctica basada en la realització d'un escrit utilitzant Access i Excel. L'exercici es puntuarà fins a un màxim de 3 punts.
  
Novena. Temari per a auxiliar d'administració general
  
Les matèries comunes:
  
Tema 1. La Constitució espanyola de 1978. L'estructura i principis fonamentals.
  
Tema 2. L'organització territorial de l'estat. Les principals institucions de l'estat.
  
Tema 3. Els estatuts d'autonomia: el seu significat. Les institucions de la Generalitat Valenciana.
  
Tema 4. L'administració pública en l'ordenament jurídic espanyol. L'administració de l'estat. Les administracions autònomes. L'administració Local. L'administració institucional i corporativa.
  
Tema 5. El règim local espanyol. Els principis constitucionals i el desenrotllament legislatiu. Les classes d'entitats locals.
  
Tema 6. La hisenda pública. Els principis constitucionals. La gestió, la recaptació i la inspecció de tributs.
  
Les matèries específiques d'aprofundiment en matèries comunes:
  
Tema 1. El municipi: competències. El terme municipal. La població. L'organització municipal.
  
Tema 2. Les ordenances i reglaments de les entitats locals. Les classes. El procediment d'elaboració i aprovació.
  
Tema 3. La funció pública local i la seua organització. Els drets i els deures dels funcionaris públics locals.
  
Tema 4. Els béns de les entitats locals. El domini públic i el patrimoni privat de l'administració.
  
Tema 5. La responsabilitat patrimonial de l'administració pública Formes de l'acció administrativa. L'activitat de foment.
  
Tema 6. L'activitat de policia. El procediment de concessió de llicències.
  
Tema 7. Els serveis públics locals: les formes de gestió.
  
Tema 8. Les hisendes locals: la classificació dels ingressos. El règim jurídic de les despeses públiques locals.
  
Tema 9. Els pressupostos locals. La gestió tributària local: concepte i abast. Les competències de l'estat i de la Generalitat en matèria de gestió tributària local.
  
Tema 10. La intervenció. El control i la fiscalització interna. La comptabilitat.
  
Tema 11. La tresoreria: concepte, organització i funcions. Planificació financera.
  
Tema 12. El deute tributari. Formes d'extinció: el pagament i els mitjans de pagament. La recaptació. El procediment de constrenyiment.
  
Les matèries específiques relacionades amb el lloc de treball:
  
Tema 1. La informació i la participació ciutadana. L'atenció al públic. Els serveis d'informació administrativa. El Registre Municipal d'Associacions.
  
Tema 2. El ciutadà. Els drets del ciutadà en les seues relacions amb l'administració.
  
Tema 3. El procediment administratiu. El concepte i la regulació. Les fases del procediment administratiu. El llenguatge administratiu. La Llei d'Ús i Ensenyança del Valencià .
  
Tema 4. La població municipal: l'empadronament. El dret i els deures dels veïns.
  
Tema 5. El concepte d'arxiu. Les classes d'arxiu. Els criteris d'ordenació de l'arxiu.
  
Tema 6. El registre d'entrada i eixida de documents. Els seients del registre. El requisit dels documents per al seu registre. El repartiment i la classificació de documents.
  
Tema 7. El concepte i les classes de documents. L'expedient administratiu. Els informes, els escrits, els oficis de remissió, les notificacions, les publicacions i les comunicacions. Els certificats: les classes i el procediment d'expedició.
  
Tema 8. Les resolucions i els acords. Les sessions d'òrgans col·legiats: la convocatòria i les actes. Els llibres d'actes i de resolucions.
  
Tema 9. Els ingressos i els pagaments. Les liquidacions, les autoliquidacions, i els rebuts, els manaments i els altres documents.
  
Tema 10. Les provisions de constrenyiment i d'embargament. La caixa de la corporació: les relacions amb les entitats financeres.
  
Tema 11. Els padrons fiscals: el concepte, les classes, l'elaboració, l'aprovació, i la publicació.
  
Tema 12. El concepte d'informàtica. El desenrotllament històric. La informació i l'ordinador. Les nocions i els conceptes bàsics. El sistema operatiu i els programes d'aplicació. Word 97, Excel i Access.